ନିଜର ଅଭିନବ କାର୍ଯ୍ୟକଳାପ ନିମନ୍ତେ "ଗିନିଜ ୱାର୍ଲଡ଼ ରେକର୍ଡ଼"ରେ ପୁଞ୍ଜିକୃତ ହୋଇସାରିଛି ଏହି ତାରକାମାନଙ୍କ ନାମ ! ସେହି ତରକାମାନଙ୍କ ଜାଣନ୍ତୁ - Odisha Jagat\nନିଜର ଅଭିନବ କାର୍ଯ୍ୟକଳାପ ନିମନ୍ତେ "ଗିନିଜ ୱାର୍ଲଡ଼ ରେକର୍ଡ଼"ରେ ପୁଞ୍ଜିକୃତ ହୋଇସାରିଛି ଏହି ତାରକାମାନଙ୍କ ନାମ ! ସେହି ତରକାମାନଙ୍କ ଜାଣନ୍ତୁ\nକେବଳ ଅଭିନୟ ନୁହେଁ, ଏମାନଙ୍କ କାର୍ଯ୍ୟକଳାପ ପାଇଁ ମଧ୍ୟ ଏମାନେ ଗିନିଜ ୱାର୍ଲଡ଼ ରେକର୍ଡ଼ରେ ନିଜ ନାମକୁ ସାମିଲ କରି ପାରିଛନ୍ତି ।\nବଲିଉଡର ଅଭିନେତା, ଅଭିନେତ୍ରୀ ମାନେ ନିଜ ନାମ ଏବଂ କାମ ମାଧ୍ୟମରେ ସାରା ଦୁନିଆରେ ପରିଚିତ ହୋଇଛନ୍ତି । ନିଜର ଅଭିନୟ ମାଧ୍ୟମରେ ଏହି ଅଭିନେତା, ଅଭିନେତ୍ରୀ ମାନେ ନିଜର ନାମକୁ ପ୍ରସିଦ୍ଧ କରି ପାରିଛନ୍ତି । କହିବା ପାଇଁ ଚାହୁଁଛୁ ନା କେବଳ ନିଜର ଅଭିନୟ, ନିଜର କିଛି ଏପରି କାମ ପାଇଁ ଏମାନେ ଦୁନିଆରେ ପ୍ରସିଦ୍ଧ ହୋଇ ପାରିଛନ୍ତି । ବଲିଉଡର ଅନେକ କଳାକାର ଅଛନ୍ତି ଯେଉଁମାନେ ନିଜର ନାମକୁ ଗିନିସ୍ ବୁକରେ ସାମିଲ କରି ପାରିଛନ୍ତି । ଯାହାଫଳରେ ସେମାନଙ୍କୁ ଦୁନିଆରେ ଲୋକେ ଖୁବ୍ ସମ୍ମାନ ମଧ୍ୟ ଦେଉଛନ୍ତି । ଏହି ସୂଚୀରେ ବଲିଉଡର ଅମିତାଭ, କ୍ୟାଟ୍ରିନା, ସାରୁଖ୍ ପରି ଅଭିନେତା ଅଭିନେତ୍ରୀ ସାମିଲ ହୋଇଛନ୍ତି । ଆଜି ଆମେ ଏହି ଲେଖାରେ ଏପରି କିଛି ଅଭିନେତା ଅଭିନେତ୍ରୀଙ୍କ ବିଷୟରେ କହିବୁ ।\nବଲିଉଡର କିଙ୍ଗ କୁହା ଯାଉଥିବା ସାରୁଖ ଖାନ୍ ନା କେବଳ ଭାରତରେ, ଭାରତ ବାହାରେ ମଧ୍ୟ ପ୍ରସିଦ୍ଧ ଅଟନ୍ତି । ୨୦୧୩ରେ ସେ ଅଧିକ ଉପାର୍ଜନ କରୁଥିବା ଅଭିନେତା ରୂପେ ପରିଗଣିତ ହୋଇଥିଲେ । ୨୦୧୩ରେ ସାରୁଖ୍ ୨୨.୦୫ କୋଟି ଉପାର୍ଜନ କରିଥିଲେ । ଏହି କାରଣ ପାଇଁ ସାରୁଖଙ୍କ ନାଁ ଗିନିସ୍ ୱାର୍ଲଡ଼ ରେକର୍ଡ଼ରେ ସାମିଲ ହୋଇଛି ।\nବଲିଉଡର ଡବଙ୍ଗ ଗାର୍ଲ ସୋନାକ୍ଷୀ ସିହ୍ନାଙ୍କ ନାମ ମଧ୍ୟ ଗିନିଜ ୱାର୍ଲଡ଼ ବୂକ୍ ରେ ସ୍ଥାନ ପାଇଛି । ୨୦୧୬ ମସିହାରେ ସୋନାକ୍ଷୀଙ୍କ ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଥିଲା । ସେ ଗୋଟିଏ କସମେଟିକ ଇଭେଣ୍ଟରେ ଭାଗ ନେଇଥିଲେ । ଯେଉଁଥିରେ ନଖ ରଙ୍ଗେଇବାର ପ୍ରତିଯୋଗିତା ଚାଲିଥିଲା । ଏହି ପ୍ରତିଯୋଗିତାରେ ଭାଗ ନେଇଥିବା କାରଣରୁ ସୋନାକ୍ଷୀଙ୍କ ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଥିଲା ।\nଅଭିଷେକ ବଚନ :\nବଲିଉଡର ଅନ୍ୟତମ ଅଭିନେତା ଅଭିଷେକ ବାଚ୍ଚନ ନିଜ ନାମ ଗିନିଜ ବୁକ୍ ରେ ଲଗାଇ ସାରିଛନ୍ତି । ୨୦୦୯ରେ ନିଜ ଚଳଚ୍ଚିତ୍ର ଦିଲ୍ଲୀ-୫ର ପ୍ରଚାରରେ ଏହି ରେକର୍ଡ଼ ସୃଷ୍ଟି କରିଛନ୍ତି । ଅଭିଷେକ କେବଳ ୧୨ ଘଣ୍ଟା ମଧ୍ୟରେ ୭ଟି ସହର ଭ୍ରମଣ କରିଥଲେ । ଅଭିଷେକ ଗୋଟିଏ ଘରୋଇ ବିମାନରେ ଦ୍ବାରା ଗାଜିଆବାଦ, ନୋଏଡା, ଫରିଦାବାଦ, ଦିଲ୍ଲୀ, ଗୁଡ଼ଗାଁବ୍, ଚଣ୍ଡୀଗଡ଼, ମୁମ୍ବାଇ ଦୀର୍ଘ ୧୮୦୦ କିମି ପଥକୁ ଭ୍ରମଣ କରିଥିଲେ ।\nକ୍ୟାଟ୍ରିନା କ୍ୟାଫ୍ :\n୨୦୧୩ ମସିହାରେ କ୍ୟାଟ୍ରିନା ନିଜର ନାମକୁ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ କରିଥିଲେ । କ୍ୟାଟ୍ରିନା ୨୦୧୩ରେ ୬୩.୭୫ କୋଟି ଉପାର୍ଜନ କରି ରେକର୍ଡ଼ କରିଛନ୍ତି ।ଏହି କାରଣରୁ ସେ ଏହି ରେକର୍ଡ଼ରେ ସାମିଲ ହୋଇଛନ୍ତି ।\nଅଶୋକ କୁମାର :\nଅଶୋକ କୁମାର ଚଳଚିତ୍ର ଗୁଡିକରେ ମୁଖ୍ୟ କଳାକାର ରୂପେ ଅଭିନୟ କରିଛନ୍ତି । ଏହି କାରଣରୁ ଅଶୋକଙ୍କ ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଛି । ଅଶୋକ କୁମାର ୧୯୩୬ରେ ନିଜର ଅଭିନୟ ଜୀବନ ଆରମ୍ଭ କରିଥିଲେ ।\nଆଶା ଭୋସଲେ :\nବଲିଉଡର ସୁନାମଧନ୍ୟ ସଙ୍ଗୀତ କଳାକାର ଆଶା ଭୋସଲେଙ୍କ ନାମ ମଧ୍ୟ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଛି । ଭଲ ପ୍ଲେ ବ୍ୟାକ୍ ସଙ୍ଗୀତକାର ରୂପେ ଆଶା ଭୋସଲେ ପରିଚିତ । ଆଶା ଭୋସଲେ ୧୧ ହଜାରରୁ ଅଧିକ ଗୀତ ଗାଇ ସାରିଛନ୍ତି ।\nଜଗଦୀଶ ରାଜ :\nଚିତ୍ରରେ ଦେଖୁଥିବା ବ୍ୟକ୍ତିଙ୍କ ନାମ ହୋଇଥାଇ ପାରେ ଆପଣ ମାନେ ଜାଣି ନଥିବେ କିନ୍ତୁ ଏହି ବ୍ୟକ୍ତିଙ୍କୁ ଆପଣମାନେ ବଲିଉଡର ଅନେକ ଚଳଚିତ୍ରରେ ପୋଲିସ ଅଭିନୟରେ ଦେଖିଥିବେ । ଏହି ବ୍ୟକ୍ତିଙ୍କ ନାମ ହେଉଛି ଜଗଦୀଶ ରାଜ । ଜଗଦୀଶ ବହୁତ ଗୁଡିଏ ଚଳଚିତ୍ରରେ ପୋଲିସ ରୂପେ ଅଭିନୟ କରିଥିବା କାରଣରୁ ଏହାଙ୍କ ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଥିଲା । ଜଗଦୀଶ ୧୪୪ଟି ଚଳଚିତ୍ରରେ ପୋଲିସ ରୂପେ ଅଭିନୟ କରି ସାରିଛନ୍ତି ।\nବ୍ରହ୍ମାନନ୍ଦ ଦକ୍ଷିଣ ଭାରତୀୟ ଚଳଚିତ୍ର ଦୁନିଆର ଜଣେ ପ୍ରସିଦ୍ଧ ଅଭିନେତା ଅଟନ୍ତି । ବ୍ରହ୍ମାନନ୍ଦ ୧୯୮୭ ରୁ ୨୦୧୦ ମଧ୍ୟରେ ୮୫୭ଟି ଚଳଚିତ୍ରରେ ଅଭିନୟ କରି ସାରିଛନ୍ତି ।ଏହି କାରଣରୁ ବ୍ରହ୍ମାନନ୍ଦଙ୍କ ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଛି ।\nକପୁର ପରିବାର :\nବଲିଉଡର କପୁର ପରିବାର ଅନେକ ପିଡିରୁ ଦର୍ଶକଙ୍କ ମନରଞ୍ଜନ କରି ଆସୁଛନ୍ତି । ପୃଥିବୀ ରାଜକପୁର, ରାଜ କପୁରଙ୍କ ଠାରୁ ଆରମ୍ଭ କରି ରଣବୀର କପୁରଙ୍କ ପରି ୨୫ ଜଣ କଳାକାର ଅଭିନୟ ମାଧ୍ୟମରେ ଦର୍ଶକଙ୍କୁ ମନରଞ୍ଜନ କରିଛନ୍ତି । ଏହି କାରଣରୁ କପୁର ପରିବାରର ନାମ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ ହୋଇଛି ।\nକୁମାର ସାନୁ :\nକୁମାର ସାନୁ ଗୋଟିଏ ଦିନରେ ୨୮ଟି ଗୀତ ଗାଇ ନିଜ ନାମକୁ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ କରିଛନ୍ତି । କୁମାର ସାନୁ ବଲିଉଡର ଜଣେ ଜଣା ଶୁଣା ସଂଗୀତଙ୍ଗ ଅଟନ୍ତି ।\nସମୀର ଅଞ୍ଜାମ ବଲିଉଡର ସୁନାମଧନ୍ୟ ଗୀତିକାର ଅଟନ୍ତି । ସମୀର ନିଜ ଜୀବନରେ ୩୫୦୦୦ରୁ ମଧ୍ୟ ଅଧିକ ଗୀତ ଲେଖି ନିଜ ନାମକୁ ଗିନିଜ ୱାର୍ଲଡ଼ ରେକର୍ଡ଼ରେ ସାମିଲ କରିଛନ୍ତି ।\nPrevious ୧ ମଇରୁ ୫ଟି ପରିବର୍ତ୍ତନ ଦେଖାଯିବ ! SBI ଏବଂ PNB ଗ୍ରାହକ ଆର୍ଲାଟ ହୋଇଯାଅନ୍ତୁ ।\nNext ଏହି ବ୍ୟକ୍ତି ଜଣକ ଭୋକରେ ଥିବା ଗରିବ ପିଲାମାନଙ୍କୁ ରେଷ୍ଟୁରାଣ୍ଟରେ ଖାଦ୍ୟ ଖୁଆଇଥିଲେ, କିନ୍ତୁ ବିଲ୍ ଦେଖି ଆଖିରେ ଲୁହ ଆସିଗଲା !
